अमेरिका में एक अरबपति को 11 साल की सजा  
अमेरिका की एक अदालत ने श्रीलंकाई मूल के अरबपति राज राजारत्नम को शेयर बाजार के नियम तोड़ने के मामले में 11 जेल की सजा सुनाई है।
अमेरिका की एक अदालत ने श्रीलंकाई मूल के अरबपति राज राजारत्नम को शेयर बाजार के नियम तोड़ने के मामले में 11 जेल की सजा सुनाई है। माना जाता है कि हेज फंड मैनेजर राजारत्नम की संपत्ति करीब डेढ़ अरब डॉलर की है जो अमेरिका श्रीलंका और सिंगापुर में फैली हुई है।   कोर्ट ने राजारत्नम को इनसाइडर ट्रेडिंग का दोषी करार देते हुए जेल के साथ-साथ एक करोड़ डॉलर का जुर्माना भी भरने को कहा है। इस मामले में पहले ही कुछ लोगों को 10 साल तक की सजा सुनाई जा चुकी है। हेज फंड ऐसा पूंजी निवेश फंड होता है जिसमें चुनिंदा लोग ही निवेश कर सकते हैं। शेयर बाजार में जब किसी कंपनी के बारे में अंदर की जानकारी के आधार पर व्यापार होता है तो उसे इनसाइडर ट्रेडिंग कहते हैं। इसे शेयर बाजार के नियमों के खिलाफ माना जाता है।